
Сапқа тұрғызу.

Салтанатты жиынның ашылуы.
Армысыздар құрметті ұстаздар, оқушылар, ата-аналар және қонақтар! Шуақты қыркүйек айының алғашқы күні барша оқушы қауым алтын ұя мектебіне қайта оралып, мектеп табалдырығын алғаш аттаған балдырғандармен бірге сыңғырлаған қоңырау үнімен табысып отыр.
Бүгінгі сағынышқа, шаттыққа толы «Алғашқы қоңырау» мерекелеріңіз баршаларыңызға құтты болсын! Бүгінгі сағынышқа, шаттыққа толы «Алғашқы қоңырау» мерекелеріңіз баршаларыңызға құтты болсын!
Бүгінгі күні кең байтақ Отанымыз Қазақстанның түкпір-түкпіріндегі білім ордалары – мектептерде 2017-2018 оқу жылының алғашқы қоңырау салтанаты жиынын өткізуде. Ел іргесі кеңіп, босағасы берік, шаңырағы биік болар, бабаларымыз ғасырлар бойы аңсап өткен тәуелсіз, азат өңіріміздің әр жылы, әр күні өзіндік ерекшелігімен өтуде.
Биылғы жылы Тәуелсіздіктің 25 жылдығымен тұспа –тұс келіп отырған мектебіміздің 25 жылдық мерейтойы құтты болсын!  Осыдан 25 жыл бұрын Тәуелсіздік, еркіндік сөздерінің қаншалықты мағыналы , қаншалықты қымбат екенін дәл қазіргі уақыттағыдай түсінбеген шығармыз. Ешкімге тәуелді болмауды арман еткен батырларымыз найзаның ұшымен, білектің күшімен күресіп құрбан болса, дуалы ауыз билеріміз қызыл тілдің арқасында ел тыныштығын сақтады.
Иә, сол заманнан бері азаттық, егемендік елімнің арманы болды. Халқының қамын жеген ата-бабаларымыздың қайсар ұрпағы 1986 жылы арман еткен тәуелсіздіктің туын тікті.
Құттықтау.
Салтанатты жиынның алғашқы сөзі мектебіміздің басшысы Медрисова Енлік  Катрановнаға  беріледі.
Бұйрық оқу.
Мектеп басшысының жаңа оқу жылының басталуы туралы бұйрығын таныстыру үшін сөз оқу  мектеп  меңгерушісі Медрисова Енлік  Катрановнаға  беріледі.
(Қазақстан Республикасының Мемлекеттік Әнұраны орындалады)
1-сыныптарды алаңға шақыру.
Халқымыз «Ата-баба дәстүрі – асыл мұра» дегендей «Бала – бауыр етім» деп баласы шыр етіп дүниеге келгеннен бастап, әрбір қадамына қуанып, шілдехана, бесік той, тұсау кесер, ашамайға отырғызу сияқты тойларын жасаған. Ал бүгінгі тойымыз бүлдіршіндердің  6-ға келіп, 1-сыныпқа қабылданып, «Алғашқы қоңырау» мерекесіне қатысу сәті.
Бұл той – баланың бал дәурен шағымен қоштасып, білімге талпынған қадамы.
Құрметті халайық, олай болса, ортаға алғаш мектеп табалдырығын аттағалы отырған бүлдіршіндерді шақырамыз.
Қарсы алыңыздар. 1-сынып оқушылары Сынып жетекшісі: Жапарова Рыскүл Нұрғалиқызы . Сыныпта 3 оқушы.
(Музыка ойналады. Сынып жетекшілерімен 1-сынып оқушылары алаңға өтеді.)
1-сынып бүлдіршіндерінің ән-шашулары.
Айқара ашқан есігін
Қайнары білім нұрының
Мектебің – алтын бесігің
Жылы ұяң міне сыныбың

Қаламсап алып қолыңа,
Достасарсың да әріппен
Шуағын себер жолыңа,
Жан серігің – әліппең – дей келе, бүгінгі мектеп табалдырығын аттағалы отырған 1-сынып оқушыларына сәтті қадам, таудай талап тілей отырып, бүлдіршіндеріміздің өнерін тамашалайық.
(өлең оқу)
          
1-оқушы:      Сәлем, саған мектебім,
Алғыстарым көп менің.
Оқу, білім, тәрбие
Ой санама еккенің.
2-оқушы:    Қуаныш бүгін – мереке,
Шуағын шашып тұр әлем.
Мектепке келген алғашқы,
Жан досым, саған мың сәлем.
3-оқушы:  Бірінші қыркүйек күні мен
Аңқыған жұпар гүлімен
Келіп ем, қарсы алар мектебім
Сүйкімді қоңырау үнімен.


Ата-ана құттықтауы.
Оқитын әрі жазатын,
Білімге қол созатын.
Оқушы болдың, қарағым,
Білімнің кілтін ашатын, - деп сөз кезегін балапандарын ертіп келген құрметті ата-аналарымызға береміз. Ортаға 1-сыныптың ата-анасы  Медрисова Енлік Катранқызын шақырамыз.

Әліппе тапсыру рәсімі.
4-сынып оқушылары 1-сынып оқушыларына «Әліппе» оқулығын табыс етеді.

Алғашқы қоңырау соғу.
Жаңа оқу жылы құт болып,
Ізгілік оты жағылсын.
Бөбек пен түлек жұп болып,
Алғашқы қоңырау қағылсын.
Алғашқы қоңырауды күмбірлете соғу үшін ортаға мектебіміздің биыл түлеп ұшатын түлегі Жакен Айбекке  және мектеп табалдырығын алғаш аттағалы отырған бүлдіршініміз _______________- шақырылады.

Салтанатты жиынның жабылуы.
Осымен 1-қыркүйек білім күніне арналған салтанатты жиынымызды жабық деп жариялаймын. Білім күні құтты болсын. Еліміз аман, еліміздің беделі асқақ болсын!




